Die ehemolige Bärner Underdanegebiet im Waadtland si in dr Zwüscheziit vo französische Druppe bsetzt worde as Schutz für die Lemanischi Republik  gege Bärn. D Generäl Brune und Schaueburg si am 1. Merz uf Befähl vom Diräktorium mit ihre Druppe vom Jura und vom Waadtland us gege Bärn vorgruckt, wo vom Diräktorium as Chärn vo dr Opposition gege d Eiheitsverfassig agluegt worden isch. Dr Widerstand vo Solodurn ische bi Längnau, dr Widerstand vo Bärn bi Fraubrunne und Grauholz gwaltsam broche worde; dr Siig vo de Bärner bi Neuenegg isch ohni Wirkig bliibe. Am 5. Merz hai französischi Druppe d Stadt Bärn bsetzt.